Vrou vas weens polisieman se moord | Maroela Media
Vrou vas weens polisieman se moord
Die vrou van konst. Mbuyisela James Concoshi (34) wie se liggaam 'n week gelede in sy motor naby Welkom in die Vrystaat aangetref is, is in verband met sy moord in hegtenis geneem.
Die Valke het in 'n verklaring gesê die 35-jarige vrou is Sondag saam met drie ander verdagtes, onderskeidelik 19, 30 en 34 jaar oud, in hegtenis geneem.
Maroela Media het vroeër berig Concoshi se liggaam is op die agtersitplek van sy motor gevind wat verlate op 'n pad tussen Riebeeckstad en Thabong aangetref is. Merke op Concoshi se nek het aangedui dat hy verwurg is. Hy het ook wonde aan sy kop gehad.
Concoshi was lid van die Welkom-misdaadvoorkomingseenheid.
"Lede van die Valke se taakspan wat spesialiseer in polisiemoorde het hulle dadelik op hierdie saak toegespits om die misdadigers te laat boet. Hul ondersoek het tot die inhegtenisneming van die oorledene se vrou en haar drie medepligtiges gelei," lui die verklaring.
Al vier verdagtes sal binnekort in die Welkom-landdroshof verskyn op aanklag van moord.
Asblikgrouer kom op fetus af
Tiener verkrag glo hond dood
Lede van die valke se taakspan wat hulle toespits op polisieoorde. Wat se taakspan spits hulle toe op plaasmoorde. Vra net.
Ag, dit raak nou vervelig! Enige moord wat op witmense gepleeg word is nou 'n "plaasmoord" of uitwissing van die blankes in SA. Daar word mos nie moorde op nie-blankes gepleeg nie, nê?
Mr P: waar is die polisieoorde? Vra net.
Moet nie altyd die 'vra net' rympie agterna sing nie.
Nice werk Maar sapd lid is baie belangriker as ons boere regtig ?
Stem saam oor die rympie "Vra maar net". Hoe irriterend vervelig! Vir wie vra jy, want niemand gaan jou antwoord nie.